พอดีมีอะไรกับแฟนก่อนประจำเดือนมา 2วัน แต่ป้องกันแล้วแฟนก็ไม่หลั่งด้วยค่ะ แต่พอถึงวันที่ประจำเดือนจะมาก็ยังไม่มาเลยค่ะ นี่ก็เลยมาจะสองวันแล้ว แต่ระหว่างสองวันก็เครียดๆด้วยค่ะ เลยอยากทราบว่าเป็นเพราะว่าท้องหรือเครียด ประจำเดือนจึงไม่มาคะ? แล้วก็ก่อนหน้านั้นประมาณสองเกือบๆสามอาทิตย์ได้ค่ะ อวัยวะเพศสัมผัสกันค่ะ แค่ถูกันด้านนอกไม่มีการสอดใส่แต่อย่างใดค่ะ แบบนี้จะท้องมั้ยคะ?
สวัสดีค่ะ การใช้อวัยวะเพศภายนอกสัมผัสกันกัน โดยไม่มีการสอดใส่ และไม่มีการหลั่งน้ำอสุจิไปโดนปากช่องคลอด โอกาสที่จะตั้งครรภ์ก็ไม่มี ส่วนการมีเพศสัมพันธ์โดยการสอดใส่ และใส่ถุงยางอนามัยป้องกัน รวมถึงไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น การที่ประจำเดือนยังไม่มา จึงไม่ได้เกิดจากการตั้งครรภ์ แต่อาจเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะ